Ruttokoirat

Ruttokoirat () on Ruohometsän kansan kirjoittajan Richard Adamsin kolmas romaani, joka kertoo kahden eläinkoelaitoksesta karkaavan koiran ystävyydestä ja tapahtumia seuraavasta hallituksen ja median ajojahdista. Se julkaistiin englanniksi vuonna 1977 ja suomeksi seuraavana vuonna. Suomennoksen kustansi WSOY ja käänsi Kristiina Rikman. Runot suomensi Panu Pekkanen ja kirjan nimiöaukeamalla olevan kartan piirsi Alfred Wainwright.

Juoni
Romaani kertoo kahden koiran, Nipsun ja Räyhkän, pakomatkasta hallituksen tutkimusasemalta Englannin järviseudulla, jossa he kokivat julmaa kaltoinkohtelua. He alkavat elää omillaan saadessaan apua ketulta, joka puhuu heille murteellista kieltä. Jouduttuaan näkemään nälkää koirat hyökkäävät huipun laella lampaiden kimppuun, ja opportunistinen toimittaja kirjoittaa tapauksesta verenhimoisten ihmissyöjähirviöiden hyökkäyksenä. Seuraa suuri koirajahti, joka yltyy, kun herää epäilyksiä, että koirat olisivat voineet altistua biologiselle aseelle kuten paiserutolle.

Sovitukset
Ruohometsän kansa-elokuvan ohjannut ja käsikirjoittanut Martin Rosen teki animaatioelokuvan myös Ruttokoirista, joka julkaistiin vuonna 1982.

Lähteet

Vuoden 1977 kirjat
Englantilaiset seikkailuromaanit
Englantilaiset tieteisromaanit
Englantilaiset fantasiaromaanit